als_Latn dik_Latn sag_Latn
Sulm nga forcat e regjimit në Dera të Sirisë, 7 të vdekur
Nga sulmi me raketa të ndërmarrë në rajonin Dera nga forcat e regjimit në Siri kanë humbur jetën 7 persona mes tyre dhe fëmijë dhe gjithashtu u plagosen shumë të tjerë.
DERA (AA) – Nga sulmi me raketa të ndërmarrë në rajonin Dera nga forcat e regjimit në Siri kanë humbur jetën 7 persona mes tyre dhe fëmijë dhe gjithashtu u plagosen shumë të tjerë, raporton Anadolu Agency (AA).
Sipas informacioneve nga burime lokale, mësohet se si pasojë e goditjes së një ndërtese nga një raketë të lëshuar nga forcat e regjimit në rajonin Inhal në veri të Dera humbën jetën 7 persona.
Imaz ez-Zajed, një nga aktivistët e opozitës siriane në një deklaratë për gazetarin e AA theksoi se të plagosurit janë dërguar në spitalet e rajonit. Bëhet e ditur se në spitalin e rajonit Inhal kanë mbërritur mbi 15 të plagosur, ku shumica e tyre janë fëmijë dhe disa të plagosur ndodhen në gjendje të rëndë.
Zajed gjithashtu ka theksuar se pas sulmit me raketë forcat e regjimit kanë sulmuar përsëri banorët e zonës të cilët kërkonin të afërmit e tyre nëpër rrënoja, ndërsa nuk ka dhënë detaje nëse ka patur të vrarë të tjerë apo të plagosur.
als_Latn als_Latn als_Latn als_Latn als_Latn als_Latn